text: آیوش کی وزارت نے تجارت وصنعت کی وزارت کے تحت محکمہ تجارت، فیڈریشن آف انڈین چیمبرس آف کامرس اینڈ انڈسٹری (ایف آئی سی سی آئی) اور فارمیکسل نے ‘‘انٹرنیشنل آروگیہ2017- فرسٹ ایڈیشن کا اہتمام کیا جو بین الاقوامی نمائش اور کانفرنس برائے آیوش کا حصہ تھا۔ اس کے تحت ‘آیوش کے برآمداتی مضمرات کی توسیع’ کے موضوع پر 4 سے 7 دسمبر 2017 کے دوران کانفرنس کا اہتمام کیا گیا۔ اس تقریب میں بین الاقوامی آیوروید ماہرین، ماہرین تعلیم، سائنسدانوں، ریگولیٹروں، مینوفیکچررز نے حصہ لیا۔ انٹرنیشنل کانفرنس کے دوران اور ریگولیٹروں کی میٹنگ میں آیوش کے شعبے میں معیار بندی اور کوالٹی کنٹرول سے وابستہ موضوعات، آیوش کے برآمداتی مضمرات کو فروغ دینے اور کاروباری مواقع میں اضافہ کرنے اور مربوط طریقہ کار پر مبنی حفظان صحت وغیرہ موضوعات پر تفصیل سے گفت وشنید عمل میں آئی۔